google/wiki40b huggingface dataset:
सॉजत

इतिहास

आबू और अजमेर के बीच किराड़ू लोद्रवा के पुंगल राज के दौरान पंवारों का यहां पर भी राज था तथा राजा त्रंबसेन त्रववसेन सोजत पर राज करता था तब इस नगरी का नाम त्रंबावती नगरी हुआ करता था।
राजा त्रवणसेन के सोजत सेजल नाम की एक 8-10 वर्षीय पुत्री थी जो देवताओं की कला को प्राप्त कर शक्ति का अवतार हुई। यह बालिका आधीरात को पोल का द्वार बंद होने के बाद देवी की भाखरी पर चौसठ जोगनियों के पास रम्मत करने जाती थी राजा को शक होने पर उसने अपने प्रधान सेनापति बान्धर हुल को उसका पीछा करने का निर्देश दिया। एक दिन सेजल के रात्रि में बाहर निकलने पर बांधर उसके पीछे पीछे भाखरी तक गया तब जोगनियों ने कहा आज तो तूं अकेली नहीं आई है। तब सेजल ने नीचे जाकर देखा तो उसे सेनापति नजर आया। सेजल ने कुपीत होकर उसे शाप देना चाहा तब वह उसके चरणों में गिर गया तथा बताया कि वह तो उनके पिताजी के आदेश से आया है। इस पर उसने बांधर को आशीर्वाद दिया तथा अपने पिता को शाप दिया। बालिका ने बांधर से कहा कि आज से राजा का राज तुझे दिया। तू इस गांव का नाम मेरे नाम सोजत पर रखकर अमुक स्थान पर मेरी स्थापना करके पूजा करना। इतना कहकर वह देवस्वरुप बालिका जोगनियों के साथ उड़ गई। राजा को जब यह बात पता चली तो दुखी होकर उसने अपने प्राण त्याग दिए। इसी बांधर हुल ने सेजल माता का मंदिर एवं भाखरी के नीचे चबूतरा तथा पावता जाव के पीछे बाघेलाव तालाब खुदवाया। इसके बाद सोजत पर कई वर्षों तक हुलों का राज रहा जिसमें हरिसिंह हुल हरिया हुल नाम से प्रसिद्ध राजा हुआ।

प्रशासन

वर्तमान मे यहां नगरपालिका अध्यक्ष मांगीलाल है, जो कि अगस्त 2014 में जनता द्वारा सीधे निर्वाचित है। यह एक विधान सभा क्षेत्र भी है, जहां से श्रीमती सजना आंगरी विधायक है।
वीडियो गेम

वीडियो गेम या वीडियो खेल ऐसे इलेक्ट्रॉनिक खेल होते है जिसमें यूज़र इंटरफ़ेस के साथ परस्पर क्रिया करके दृश्य प्रतिक्रिया उत्पन्न होती है। वीडियो गेम खेलने के लिए इस्तेमाल किये जाने वाले इलेक्ट्रॉनिक प्रणालियों को प्लेटफॉर्म या मंच के रूप में जाना जाता है। पर्सनल कम्प्यूटर और वीडियो गेम के लिये विशिष्ट तौर पर बनाई गई मशीन जिसे कंसोल कहते है, ज़्यादातर वीडियो गेम के लिये प्रयोग में लिये जाते हैं। आर्केड गेम के रूप में वीडियो गेम के, जो पहले आम थे, उपयोग में धीरे-धीरे गिरावट आई है। वीडियो गेम एक कला का रूप और उद्योग बन गया है।
मुख्य रूप से वीडियो गेम में हेरफेर करने के लिए इस्तेमाल इनपुट डिवाइस को खेल नियंत्रक कहा जाता है, जो प्लेटफार्मों भर में बदलता है। एक नियंत्रक, केवल एक बटन और एक जॉयस्टिक से मिलकर बन सकता है, जबकि कई में उदाहरण के लिए एक और एक दर्जन से अधिक बटन और एक या एक से अधिक जॉयस्टिक सुविधा हो सकती है। कई आधुनिक कंप्यूटर गेम खिलाड़ी को कीबोर्ड और साथ ही माउस का उपयोग करने की अनुमति देते हैं। हाल के वर्षों में, इनपुट के अतिरिक्त तरीके उभरे है जैसे वीडियो गेम कंसोल के लिए कैमरा आधारित खिलाड़ी अवलोकन और मोबाइल उपकरणों के लिये टचस्क्रीन।

रेटिंग

फ़िल्मों की तरह वीडियो गेमों को भी रेटिंग दी जाती है। मुख्य रूप से दो संस्थाएँ ये काम करती है:-

एंटरटेनमेंट सॉफ्टवेयर रेटिंग बोर्ड

एंटरटेनमेंट सॉफ्टवेयर रेटिंग बोर्ड (अंग्रेज़ी: Entertainment Software Rating Board, ESRB) गेम की परिपक्वता के आधार पर रेटिंग प्रदान करती है। उदाहरण के लिए, एक गेम को टीन (Teen, किशोर) के लिए टी (T) मूल्यांकन किया जा सकता है अगर गेम अश्लील शब्दों या हिंसा निहित है। अगर किसी गेम में स्पष्ट हिंसा या यौन विषय शामिल हैं, तो उसकी परिपक्व रेटिंग के लिए एम (M) (Mature, व्यस्क) प्राप्त होने की संभावना है जिसका मतलब है कि 17 से कम उम्र वाले को उसे नहीं खेलना चाहिये।

पान यूरोपियन गेम इन्फोर्मेशन

पान यूरोपियन गेम इन्फोर्मेशन (अंग्रेज़ी:Pan European Game Information, PEGI) यूरोप में गेम रेटिंग मानकीकृत करने के लिए विकसित की गई एक प्रणाली है। ज़्यादातर वर्तमान सदस्य यूरोपीय संघ के सदस्य है। सभी PEGI सदस्य, ब्रिटेन को छोड़कर इसे एकमात्र प्रणाली के रूप में इस्तेमाल करते हैं। ब्रिटेन में ब्रिटिश बोर्ड ऑफ़ फिल्म क्लैसिफिकेशन भी रेटिंग प्रदान करती है।

वाणिज्यिक पहलू

कंप्यूटर और वीडियो गेम के लिए चार सबसे बड़े निर्माता और बाजार (क्रम में) उत्तरी अमेरिका (अमेरिका और कनाडा), जापान, ब्रिटेन और जर्मनी हैं। अन्य महत्वपूर्ण बाजार में ऑस्ट्रेलिया, स्पेन, दक्षिण कोरिया, मैक्सिको, फ्रांस और इटली शामिल हैं। भारत और चीन दोनों को वीडियो गेम उद्योग में उभरते बाजार माना जाता है और बिक्री में आने वाले वर्षों में काफी वृद्धि की उम्मीद हैं। आज वीडियो गेम इतने बड़े और मशहूर है कि एक वीडियो गेम ग्रैंड थेफ्ट ऑटो V ने मनोरंजन उद्योग में वाणिज्यिक सफलता के नए कीर्तिमान स्थापित किये हैं।
भारतीय आम चुनाव, १९२०

ब्रिटिशकालीन भारत में सन १९२० में इम्पीरियल लेजिस्लेटिव काउन्सिल तथा प्रान्तीय काउन्सिलों के लिए चुनाव हुए थे। भारत के आधुनिक युग के इतिहास में वह पहला चुनाव थे।
सेन्ट्रल लेजिस्लेटिव असेम्बली, दिल्ली में था और इसमें १०४ स्थान थे। यह इम्पीरियल लेजिस्लेटिव काउन्सिल का निचला सदल था। १०४ स्थानों में से ६६ पर चुनाव हुए, ८ पर यूरोपीय सदस्यों का चुनाव हुआ (चैम्बर्स ऑफ कॉमर्स के माध्यम से)। 
राष्ट्रीय स्तर पर चुनाव के साथ-साथ प्रान्तीय असेम्बलियों के ६३७ सीटों के लिए भी चुनाव हुए। 
महात्मा गांधी ने इस चुनाव के बहिष्कार का आह्वान किया था किन्तु उसका बहुत कम प्रभाव दिखा।
वक्ता

वक्ता (orator) ऐसे व्यक्ति को कहते हैं जो सभाओं या अन्य जन-समुदायों के सामने सार्वजनिक रूप से बोले और जानकारी, तर्क या विचार प्रस्तुत करे। कई व्यवसायों में उच्च स्तर तक पहुँचने के लिये अच्छा वक्ता होना आवश्यक समझा जाता है।
रुथ प्रवर झाबवाला

रुथ प्रवर झाबवाला (1927-2013) विख्यात कादम्बरी लेखिका थीं। उनका जन्म जर्मनी में हुआ और वह कई वर्ष भारत में रहीं। उन्हें बुकर पुरस्कार मिला।
उनकी बेटी रेनाना झाबवाला समाज सेविका हैं।
अफ़्रीकी हाथी

आकार

अफ़्रीकी हाथी एशियाई हाथियों से बड़े होते हैं। नर के कंधे ३.६४ मी (१२ फ़ुट) ऊँचे और ५,४५५ कि.ग्रा (१२,००० पौंड) वज़नी होते हैं और मादा ३मी (१०फ़ुट) लंबी और ३,६३६कि.ग्रा. से ४,५४५कि.ग्रा.(८,००० से ११,००० पौंड) तक की होती हैं। लेकिन नर १५,००० पौंड (६,८००कि.ग्रा.) तक के भी हो सकते हैं।

दाँत

हाथियों के चार चर्वणदंत होते हैं, हरेक का वजन करीब 5 कि॰ग्राम (180 औंस) और लंबाई करीब तीस सें.मी. होती है। जैसे जैसे आगे वाला जोड़ा घिस के टुकड़ों में गिरता हैं, पीछे वाला जोड़ा आगे आ जाता है और दाँत में पीछे की ओर दो और चबाने वाले दाँत आ जाते हैं। ४० से ६० साल की उम्र में हाथी के दाँत फिर से उगना बंद हो जाते हैं और वह भूख से मर सकता है, बल्कि यह इनकी मृत्यु का एक आम कारण है।
हाथी के दिखाने वाले दाँत वास्तव में कृंतकों का दूसरा समूह है जो हाथीदाँत बन जाते हैं। इनका इस्तेमाल जड़ें खोदने और खाने के लिए पेड़ की छालें छीलने में और मैथुन ऋतु में आपस में लड़ने के लिए, तथा भक्षकों से रक्षा के लिए होता है। इन दाँतों का वजन २० से ४० कि.ग्रा. तक होता है और लंबाई 5 फीट (1.5 मी॰) से 8 फीट (2.4 मी॰) तक हो सकती है। अफ़्रीकी हथिनियों के भी दिखाने वाले दाँत होते हैं जबकि एशियाई हथिनियों के नहीं होते हैं
। एशियाई हाथियों के मुकाबले इनके चर्वणदंतों में तामचीनी पट्टियाँ कम होती हैं।

संरक्षण

२०वीं सदी में शिकार की वजह से "लोक्सोडोंटा" की जनसंख्या कई इलाकों में काफ़ी घट गई। इसका एक उदाहरण चाड के पश्चिमी इलाके में दिखता है। १९७० के दशक तक भी यहाँ काफ़ी हाथियों के झुंड थे और अनुमानित जनसंख्या ४ लाख थी, लेकिन २००६ तक यह संख्या १० हज़ार ही रह गई थी। अफ़्रीकी हाथी को नाम के वास्ते सरकारी संरक्षण तो है, लेकिन अवैध शिकार अभी भी एक बड़ी समस्या है।
झाड़ी हाथियों के प्राकृतिक रिहाइशी इलाकों में या उनके बगल में मनुष्यों के अतिक्रमण की वजह से हाथियों के समूहों को सुरक्षित रूप से मनुष्यों से दूर ले जाने से संबंधित शोध शुरू हुआ है, इनमें यह खोज भी शामिल है कि ग़ुस्सैल मधुमक्खियों की आवाज़ों की रिकॉ्र्डिंग सुनाना हाथियों को किसी इलाके से भगाने में काफ़ी कारगर होती हैं। अफ़्रीका में कुछ हाथियों के समुदाय इतने बड़े हो गए हैं कि कुछ समुदायों ने अधिक संख्या में इन्हें मारना शुरू किया है ताकि पर्यावरण में संतुलन रहे।
वाक्य और वाक्य के भेद

दो या दो से अधिक शब्दों के सार्थक समूह को वाक्य कहते हैं। उदाहरण के लिए 'सत्य से विजय होती है।' एक वाक्य है क्योंकि इसका पूरा पूरा अर्थ निकलता है किन्तु 'सत्य विजय होती।' वाक्य नहीं है क्योंकि इसका अर्थ नहीं निकलता है तथा वाक्य होने के लिए इसका अर्थ निकलना चाहिए। जैसे:- ‘सत्य से विजय होती है ।’
गढपुरा गाँव, गढपुरा (बेगूसराय)

Hari giri dham garhpura

== शिक्षा ==गढपुरा गांव का नाम शिक्षा जगत में मशहूर है| यहां पर बहुत सारे  बहुत सारे विद्यालय अवस्थित है जैसे  एस के एस के कॉलेज गढ़पुरा, आदर्श मध्य विद्यालय गढ़पुरा, राजकीयकृत हाई स्कूल गढ़पुरा इत्यादि। यहां के कई शिक्षकों को राष्ट्रपति के द्वारा गोल्ड  मेडल से सम्मानित किया जा चुका है। जैसे उपेंद्र मिश्र इत्यादि। हाल ही में  गढ़पुरा का नाम गढ़पुरा का नाम काफी रोशन किया है। जैसे गोविंद झा, देवशंकर सिंह, महेश्वर बाबा, गंगा साहनी , गुड्डू झा इत्यादि।
कुछ ऐसे भी शिक्षक हैं जिसमें गढ़पुरा का नाम बदनाम कर दिया है । जैसे D Kumar।
नारायण कार्तिकेयन

नारायण कार्तिकेयन(जन्म: १४ जनवरी १९७७, मद्रास मेें) भारत के एकमात्र फॉरमूला वन चालक थे। पिछले कई वर्षों में फॉरमूला थ्री में शिरकत करने के पश्चात वर्ष २००५ में नारायण कार्तिकेयन ने आस्ट्रेलियन ग्रान्ड प्रिक्स से अपने फॉरमूला वन कैरियर की शुरूआत की। यद्यपि वह १५वें स्थान पर आये तब भी उनका उभर कर आना सराहनीय है। वर्ष २०११ मैं नारायण ने हिस्पेनिय रेसिंग टीम के लिए ड्राइविंग की है। 2013 में हिस्पेनिय रेसिंग टीम की फॉरमूला वन में लिस्ट न होने के कारण वह दोबारा ड्राइविंग नहीं कर पाए। 
भारत सरकार ने उन्हे 2010 में देश का चौथा उच्चतम नागरिक सम्मान पद्म श्री दिया।

पूर्व कैरियर

कार्तिकेयन का जन्म मद्रास (तमिल नाडु मैं) मैं हुआ। कार्तिकेयन ने विद्यालय सिक्षा स्टेन्स एंग्लो इंडियन हाइयर सेकोण्डारी स्कूल, कोयम्बटूर से ग्रहण की। उनकी मोटोर्स्पोर्ट मैं जिज्ञासा छोटी उम्र मैं ही शुरू हो गयी थी क्यूंकी उनके पिता पूर्व दक्षिण भारतीय राष्ट्रीय रैलि विजेता थे (७ बार)। भारत का पहला फॉर्मूला वन ड्राईवर बनने के सपने के साथ नारायण ने अपनी पहली रेस श्रीपेरुंपुडुर मैं फॉर्मूला मारुति मैं की। वह फिर एल्फ विनफील्ड रेसिंग स्कूल, फ़्रांस मैं गए और अपनी प्रतिभा पिलोते एल्फ कॉम्पटिशन मैं फॉर्मूला रेनॉल्ट कार्स के लिए सेमी फ़ाईनलिस्ट बनकर १९९२ मैं दिखाई।
डच-फ्लेमिश भाषा

फ्लेमिश (व्लाम्स), बेलजियन डच (बेलजियश-नीदरलैण्ड्स [ˈbɛlɣis ˈneːdərlɑnts] ( सुनें)), दक्षिणी डच (Zuid-Nederlands) अथवा फ्लेमिश-डच (व्लाम्स-नीदरलैण्ड्स) बेल्जियम के उत्तरी भाग में बोली जाने वाली डच भाषा की विभिन्न किस्मों को बोला जाता है। इसमें से कुछ किस्मों को विद्यालयों, सरकार और मीडिया में मानक के रूप में काम में ली जाती है। अथवा सामान्य बोलचाल में जैसे दैनिक भाषणों में काम में लिया जाता है।
फ्लेमिश क्षेत्र में चार प्रमुख डच बोलियाँ बोली जाती हैं: ब्रबांतियान, पूर्वी फ्लेमिश, पश्चिमी फ्लेमिश और लिंबर्गिश।
मुंबई उपनगरीय रेल

सुविधाएं

464 कि॰मी॰ के मार्ग पर फैली, उपनगरीय सेवा 25000 कि.वोल्ट. ए.सी की शिरोपरि विद्युत पावर सप्लाई पर चालित है। उपनगरीय सेवाएं इलैक्ट्रिकल मल्टिपल युनिट (विद्युत बहु-इकाई) या ई.एम.यू. द्वारा चालित हैं। 171 रेक (ट्रेन-सेट) जिनमें 9-कार तथा 12-कार का समूह है, 2342 ट्रेन सेवाएं चलाने के काम आतीं हैं, जो कि कुल मिलाकर, 6.94 मिलियन यात्रियों को प्रतिदिन लाती-लेजातीं हैं।

मंडल एवं पथ

दो मण्डलीय रेलवे, मध्य रेल एवं पश्चिम रेल, मिलकर मुंबई उपनगरीय रेलवे तंत्र चलाती हैं। वर्तमान में मध्य रेल एवं पश्चिम रेल, दोनों ही पर तीव्र मार्ग, लम्बी दूरियों (मुख्य लाइन) तथा मालगाड़ियों के लिये बांटे जाते हैं।

स्टेशनों की सूची

मोटे अक्षरों में तीव्र गाड़ी का स्टॉप है

Diwa-Vasai रोड corridor

Diwa, Kopar, Bhiwandi, खारbav, Kaman, Juchandra, Vasai रोड
संपा दास

शिक्षा

सम्पास दास ने 1981 में पी एच डी की डिग्री प्राप्त की, यह काम उन्होंने बोस संस्थान के प्रोफेसर एस के सेन की देखरेख में किया।
दास ने राष्ट्रीय और अंतरराष्ट्रीय व्यक्तियों के साथ पौधों की रक्षा प्रतिक्रियाओं के तंत्रों के अध्ययन पर कीटनाशकों और रोगजनकों के खिलाफ तनाव पैदा करने के उद्देश्य से काम किया है। उन्होंने स्विट्जरलैंड के फ्रेडरिक मिशर इंस्टीट्यूट में डॉक्टरेट प्रशिक्षण किया, जहाँं वह चावल, सरसों और टमाटर सहित पौधों के परिवर्तन में रुचि रखती थी।

कैरियर

दास बोस संस्थान के एक संकाय सदस्या हैं। 
उन्होंने चना और मग बीन को शामिल करने के लिए संयंत्र परिवर्तन के अपने अनुसंधान का विस्तार किया, जो भारत की प्रमुख शाकाहारी आबादी के लिए प्रोटीन के दो महत्वपूर्ण स्रोत हैं। दास ने इन पौधों के आनुवंशिक संविधान को अपनी गुणवत्ता और मात्रा में सुधार करने के तरीकों की तलाश शुरू की। प्राथमिक स्तर पर अपने शोध को सफलतापूर्वक पूरा करने के बाद, उसने अपने शोध को टी 3 और टी 4 स्तर के पौधों तक बढ़ाया।
बोस के शोध में अलगाव, लक्षण वर्णन और पौधों के स्रोतों से कीटनाशक प्रोटीन की कार्यक्षमता पर निगरानी शामिल है। उन्होंने फसल के पौधों में कृषि संबंधी महत्वपूर्ण जीन की अभिव्यक्ति का अध्ययन किया है।
उन्होंने मेन्नोस बाउंडिंग मोनोकोट प्लांट लेक्टिन और विभिन्न बीटी विष विषाणुओं की अभिव्यक्ति के माध्यम से एंटीबायोटिक प्रतिरोधी चयन मार्कर से मुक्त कीट प्रतिरोधी ट्रांसजेनिक चावल, चना और सरसों के पौधे के विकास पर काम किया है। उन्होंने लक्ष्य कीड़े और कीटनाशक लेक्टिन से अलग-अलग बीटी प्रोटीन से पहचान की गई रिसेप्टर प्रोटीन के बीच आणविक बातचीत का अध्ययन किया है।
दास ने विभिन्न फंगल और बैक्टीरियल रोगजनकों द्वारा चुनौती देने वाले पौधों में रक्षा प्रतिक्रिया के तंत्र की समझ विकसित करने पर काम किया है। अलग-अलग बचाव प्रतिबंधात्मक संबंधित जीनों के अलगाव और लक्षण वर्णन, चावल और चने के पौधों से प्रोटीन, क्रमशः फ्यूसरियम ऑक्सीसोरम्म एफ। स्पी कैसरिस और एक्सथोनमोन ऑरजाई पीवी ऑरीज़े द्वारा संक्रमण के शुरुआती चरण में पाया गया। उन्होंने संयंत्र के स्रोतों से कुछ कीटनाशक लैक्टिन्स और अन्य प्रोटीन की पहचान, लक्षण वर्णन और शुद्धि पर काम किया है और प्रभावी वनस्पति जीनोम (एस) से प्रभावी कीटनाशक लैक्टिन और अन्य प्रोटीन कोडिंग जीन (एस) के अलगाव और क्लोनिंग का काम किया है। दास ने सरसों, चना और पिजनपी के लिए कुशल पौधे उत्थान और परिवर्तन प्रोटोकॉल की स्थापना पर काम किया है। हित के अन्य क्षेत्रों में मेजबान संयंत्र में टी-डीएनए एकीकरण के तंत्र को समझने के लिए विभिन्न टी-डीएनए सीमा के तत्वों के साथ कई वैक्टर का निर्माण किया है और काईमेरिक बीटी, प्रोटीएस अवरोधक जीन (एस) और अन्य कृषि संबंधी महत्वपूर्ण जीन ( एस) कंसटरक्ट्स की फसलों में अभिव्यक्ति के लिए निर्माण, अर्थात् चावल और सरसियों की उत्पादकता में वृद्धि के लिए
विवाह गोदान

विशेष व्यवस्था

विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का दशम चरण है गोदान।

अगला कार्यक्रम

इससे अगला कार्यक्रम या चरण है मर्यादाकरण।
पुमोरी

ट्रेकिंग और पर्वतारोहण

2005 तक लगभग 500 लोगों ने पुमोरी की सफल चढ़ाई की है लेकिन इस सफलता को पाने के लिए 42 लोगो ने अपना जीवन खोया है।   यह देखा गया है कि 2008 तक इसकी लोकप्रियता  में काफी वृद्धि हुई इसका कारण नेपाल में एवरेस्ट बेस कैंप का उपयोग करने में सक्षम होने पर जब पुमोरी की ट्रेकिंग या चढ़ाई करते हैं और तिब्बत, नेपाल और एवरेस्ट के नज़ारे देख पाते है।  हालाँकि, हिमस्खलन के खतरे बने रहते हैं जिसका भुगतान कुछ स्पेनिश चढ़ाई दलो को देना पड़ा जिन्होंने भारी नुकसान उठाया (जैसे 1989 और 2001 में)।  और 2015 का हिमस्खलन, हालांकि एक भूकंप द्वारा आया था यह पुमोरी-लिंग्टरेन रिज से उत्पन्न हुआ था। 
1982 में पुमोरी पर चढ़ने वाले एक समूह ने एवरेस्ट के आस पास एक स्की-हाइक भी किया।  जिम ब्रिजवेल ने पुमोरी पर चढ़ाई अभियान का नेतृत्व किया।
यशोवर्मन (कन्नौज नरेश)

हिमालय.jpg
यशोवर्मन का राज्यकाल ७०० से ७४० ई० के बीच में रखा जा सकता है। कन्नौज उसकी राजधानी थी। कान्यकुब्ज (कन्नौज) पर इसके पहले हर्ष का शासन था जो बिना उत्तराधिकारी छोड़े ही मर गये जिससे शक्ति का 'निर्वात' पैदा हुआ।
यह भी संभ्भावना है कि उसे राज्याधिकार इससे पहले ही ६९० ई० के लगभग मिला हो। यशोवर्मन्‌ के वंश और उसके प्रारंभिक जीवन के विषय में कुछ निश्चयात्मक नहीं कहा जा सकता। केवल वर्मन्‌ नामांत के आधार पर उसे मौखरि वंश से संबंधित नहीं किया जा सकता। जैन ग्रंथ बप्प भट्ट, सूरिचरित और प्रभावक चरित में उसे चंद्रगुप्त मौर्य का वंशज कहा गया है किंतु यह संदिग्ध है। उसका नालंदा अभिलेख इस विषय पर मौन है। गउडवहो में उसे चंद्रवंशी क्षत्रिय कहा गया है। गउडवहो में यशोवर्मन्‌ की विजययात्रा का वर्णन है। सर्वप्रथम इसके बाद बंग के नरेश ने उसकी अधीनता स्वीकार की। दक्षिणी पठार के एक नरेश को अधीन बनाता हुआ, मलय पर्वत को पार कर वह समुद्रतट तक पहुँचा। उसने पारसीकों (पारसी) को पराजित किया और पश्चिमी घाट के दुर्गम प्रदेशों से भी कर वसूल किया। नर्मदा नदी पहुँचकर, समुद्रतट के समीप से वह मरू देश पहुँचा। तत्पश्चात्‌ श्रीकंठ (थानेश्वर) और कुरूक्षेत्र होते हुए वह अयोध्या गया। मंदर पर्वत पर रहनेवालों को अधीन बनाता हुआ वह हिमालय पहुँचा और अपनी राजधानी कन्नौज लौटा।
इस विरण में परंपरागत दिग्विजय का अनुसरण दिखलाई पड़ता है। पराजित राजाओं का नाम न देने के कारण वर्णन संदिग्ध लगता है। यदि मगध के पराजित नरेश को ही गौड़ के नरेश स्वीकार कर लिया जाय तो भी इस मुख्य घटना को ग्रंथ में जो स्थान दिया गया है वह अत्यल्प है। किंतु उस युग की राजनीतिक परिस्थिति में ऐसी विजयों को असंभव कहकर नहीं छोड़ा जा सकता। अन्य प्रमाणों से विभिन्न दिशाओं में यशोवर्मन्‌ की कुछ विजयों का संकेत और समर्थन प्राप्त होता है। नालंदा के अभिलेख में भी उसकी प्रभुता का उल्लेख है। अभिलेख का प्राप्तिस्थान मगध पर उसके अधिकार का प्रमाण है। चालुक्य अभिलेखों में सकलोत्तरापथनाथ के रूप में संभवत: उसी का निर्देश है और उसी ने चालुक्य युवराज विजयादित्य को बंदी बनाया था। अरबों का कन्नौज पर आक्रमण सभवत: उसी के कारण विफल हुआ। कश्मीर के ललितादित्य से भी आरंभ में उसके संबंध मैत्रीपूर्ण थे और संभवत: दोनों ने अरब और तिब्बत के विरूद्ध चीन की सहायता चाही हो किंतु शीघ्र ही ललितादित्य और यशोवर्मन्‌ की महत्वाकांक्षाओं के फलस्वरूप दीर्घकालीन संघर्ष हुआ। संधि के प्रयत्न असफल हुए और यशोंवर्मन्‌ पराजित हुआ। संभवत: युद्ध में यशोवर्मन्‌ की मृत्यु नहीं हुई थी, फिर भी इतिहास के लिये उसका अस्तित्व समाप्त हो जाता है।
यशेवर्मन्‌ ने भवभूति और वाक्पतिराज जैसे प्रसिद्ध कवियों को आश्रय दिया था। वह स्वयं कवि था। सुभाषित ग्रथों के कुछ पद्यों और रामाभ्युदय नाटक का रचयिता कहा जाता है। उसने मगध में अपने नाम से नगर बसाया था। उसका यश गउडवहो और राजतरंगिणी के अतिरिक्त जैन ग्रंथ प्रभावक चरित, प्रबंधकोष और बप्पभट्ट चरित एवं उसके नालंदा के अभिलेख में परिलक्षित होता है।
कश्मीर से यशोवर्मा के नाम के सिक्के प्राप्त होते हैं। यशोवर्मा के संबंध में विद्वानों ने अटकलबाजियाँ लगाई थीं। कुछ ने उसे कन्नौज का यशोवर्मन्‌ ही माना है। किंतु अब इसमें संदेह नहीं रह गया है कि यशोवर्मा कश्मीर के उत्पलवंशीय नरेश शंकरवर्मन का ही दूसरा नाम था।
कबाल

किसी समिति के आपसी संबंधों में गुप्त षड्यंत्र के लिए कबाल (Cabal) शब्द का प्रयोग किया जाता है। इंग्लैंड का चार्ल्स द्वितीय, पाँच अंतरंग मंत्रियों के परामर्श से कूटनीति के गुप्त मामले तथा महत्वपूर्ण विदेशी मामलों को तय किया करता था। ये पाँच मंत्री थे-क्लिफ़र्ड, आर्लिग्टन, बकिंघम, आशले और लाडरडेले। इन्हीं पाँचों के नामों के पहले अक्षरों को मिलाकर कबाल शब्द निर्मित हुआ है, साधारणत: ऐसा माना जाता है; किंतु है यह संयोग मात्र, क्योंकि इस शब्द की व्युत्पत्ति फ्रेंच शब्द कबाल (Cabale) से हुई है। कबाल, कैबिनेट का पूर्ववर्ती माना जाता है। कबाल की शक्ति देखकर राज्य के अन्य व्यक्ति इससे ईर्ष्या करने लगे तथा कबाल शब्द का प्रयोग कुत्सित भाव से होने लगा।
तरार खाल

यह पाक अधिकृत कश्मीर / आजाद कश्मीर में स्थित एक शहर है।
]]
पूजा शर्मा

प्रारंभिक जीवन और कैरियर

पूजा का लालन पालन दिल्ली में हुआ है। उनकी हमेशा मॉडलिंग से अधिक रुचि अभिनय और प्रदर्शन कला के लिए रही है। अपने कॉलेज के दिनों के दौरान उन्हें खेल-आधारित टॉक शो के लिए दूरदर्शन भारतमें चयनित किया गया था। उन्हें लगा था के वो शो में अपनी भुमिका अच्छे से नहीं निभा पा रही हैं, लेकिन उनकी टीम में से किसी सदस्य ने उन्हें बताया के उनमे एंकर बनने के सारे गुण है।ज़ूम टीवी के लिए कुछ एंकरिंग ऑडिशन देने के बाद उन्हें चयनित किया गया था। प्रस्तोता बनने के बाद, उन्होंने कुछ TVCs किये और रैंप पर चली। पूजा शर्मा फेमिना मिस इंडिया २००६ के शीर्ष 10 प्रतिभागियों में से एक थी। 
शर्मा ने अपने अभिनय की शुरुआत स्टार प्लस के "तेरी मेरी प्रेम कहानियों" में करन कुंद्रा के साथ की। उन्होंने पवित्र रिश्ता में समायरा नामक किरदार निभाया। मेजबानी करने के कारण और उनकी आवाज और नैन-नक्श की वजह से महाभारत (२०१३ धारावाहिक) के कास्टिंग निदेशक ने उन्हे ऑडिशन पे आने के लिए कहा। तीन दिन बीत गए किंतु वो नहीं गयी, और अंतिम दिन पर निर्देशक ने उन्हे ऑडिशन देने पर मजबूर किया। लेकिन उन्होंने यह बहुत हल्के ढंग से लिया, क्योंकि उन्होंने सोचा कि उनका चयन नहीं होगा, किन्तु अगले ही दिन उन्हें प्रोडक्शन हाउस से फ़ोन आया के उन्हें द्रौपदी की भुमिका के लिए चयनित किया गया है। ई-24 को दिए गये अपने साक्षात्कार में उन्होंने कहा कि जब उन्हें ये खबर मिली वो अपने दोस्तों के साथ थी और उन्हें इतनी खुश हुई के उनकी आँखों में आंसू आ गए। "महाभारत" करने के दौरान शर्मा एक दुर्घटना का शिकार बनने से बची जिसमे उनके कपड़ों में आग लग गयी थी। पूजा अपने आप को आग से गरम करने की कोशिश कर रही थी और उस दौरान गलती से उनके पल्लू में आग लग गयी। उनके केश संवारने वाले व्यक्ति ने इस दुर्घटना को देखा और उन्हे आग से बचाया।  उनकी द्रौपदी की भुमिका को प्रशंसकों और आलोचकों ने एक सामान सराहा और "महाभारत" धारावाहिक बहुत सफल रहा। प्रसिद्धि और मान्यता के साथ-साथ वह एक जानी मानी अभिनेत्री बन गयी हैं। इसलिए उनके भारतीय एवम इंडोनेशियन प्रशंसक भी है।  इस धारावाहिक की सफलता की वजह से शर्मा के साथ-साथ उसके अन्य सह-सितारों को इंडोनेशिया के दौरे के लिए कहा गया था। वह पनाह अस्मरा अर्जुन, नामक एक इंडोनेशियाई धारावाहिक का भी हिस्सा थी जिसकी कहानी अर्जुन का किरदार निभाने वाले अभिनेता शाहीर शेख के आसपास घूमती थी। यह धारावाहिक रूस में भी काफी लोकप्रिय हुआ जिसकी वजह से शर्मा, सौरभ राज जैन (कृष्ण), और आरव चौधरी (भीष्म) ने रूस का दौरा किया। उन तीनों को धारावाहिक में अपनी लोकप्रियता के कारण वृंदावन चंद्रोदय मंदिर के निर्माण का उद्घाटन करने के लिए कहा गया था। बाद में २०१४ में, उन्होंने बिग मैजिक के लोकप्रिय शो,अजब ग़ज़ब घर जमाई में कैमियो भुमिका निभायी।
रहस्यवाद

रहस्यवाद वह भावनात्मक अभिव्यक्ति है जिसमें कोई व्यक्ति या रचनाकर उस अलौकिक, परम, अव्यक्त सत्ता से अपने प्रेम को प्रकट करता है; वह उस अलौकिक तत्व में डूब जाना चाहता है | और जव वह व्यक्ति इस चरम आनंद की अनुभूति करता है|तो उसको वाह्य जगत में व्यक्त करने में उसे अत्यंत कठिनाई होती है | लौकिक भाषा, वस्तुएं उस आनंद को व्यक्त नहीं कर सकती . इसलिए उसे उस पारलौकिक आनंद को व्यक्त करने के लिए प्रतीकों का सहारा लेना पड़ता है, जो आम जनता के लिए रहस्य बन जाते है| हिंदी साहित्य में रहस्यवाद सर्वप्रथम मध्य काल में दिखाई पड़ता है | संत या निर्गुण काव्यधारा में कबीर के यहाँ, तो प्रेममार्गी या सूफी काव्यधारा में जायसी के यहाँ रहस्यवाद का प्रयोग हुआ है | दोनों परम सत्ता से जुड़ना चाहते हैं और उसमे लीन होना चाहते हैं, कबीर योग के माध्यम से तो जायसी प्रेम के माध्यम से ;इसलिए कबीर का रहस्यवाद अंतर्मुखी व साधनात्मक रहस्यवाद है ; जायसी का बहिर्मुखी व भावनात्मक रहस्यवाद है |
१३३६ ईसा पूर्व

१३३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।